
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάκληση;, βιορυμίίς και συγκρότηση του Διοικητικού Συμ¬ 
βουλίου της ΙΕΡΤ—2.1 

Παράταση τρΟ'&εσυ.ίας ισχύος Π. Δ/των για τα ααοφα:- 

νόμενα όργανα...· 2 

Δημοσίευση στην Εφημερίδα της Κιυίβερνήφεως της αστό 

1.6.87 Σ.Σ.Ε. για καθιέρωση πενθήμερης εβδομαδιαίας 

εργασίας των εργαζόμενων στα κιαταστήματα οικοδομι¬ 
κών υλικών της πόλης Αγρίνιου.. 3 

Δημοσίευση! στην Εφημερίδα της Κυβερνήσεως της από 

13.7.87 Σ.Σ.Ε., περί των όρων αμοιβής ροαι εργασίας 

των ηόόποιών των: α) ΙΕΙδνικού Θεάτρου και β) Κρατι¬ 
κού Θεάτρου Βορείου Ελλάδος..4 

Απονομή διπλώματος πλοιάρχου Α' τάξεως Ε.Ν. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΑρΑ 2Ο93Ο0Ζ-2113Ο91 (1) 


Ανάκληση, διορισμός και συγκρότηση του Διοικητικού 
Συμβουλίου της ΕΡΤ-2. 

Ο ΥΦΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη : 

1. Τις διατάξεις του Ν.Δ. 216/74 «περί συστάσεως 
Υπουργείου Προεδρίας της Κυβερνήσεως» και του ΝΔ 381/ 
77 «περί Οργανισμού της παρά τω Υπουργείω Προεδρίας 
Κυβερνήσεως Γενικής Γραμματείας Τύπου και Πληροφο¬ 
ριών». 

2. Τις διατάξεις του άρθρου 15 του Ν.1288/82 «ρύθμιση 
θεμάτων αρμοδιότητας Υπουργείου Προεδρίας της Κυβερ¬ 
νήσεως και της ΥΕΝΕΔ καθώς και άλλες διατάξεις». 

3. Την ΓΥ 656/11.2.87 κοινή απόφαση του Πρωθυπουρ¬ 
γού και Υπουργού Προεδρίας της Κυβερνήσεως στον Υφυ¬ 
πουργό Προεδρίας της Κυβέρνησης I. Καψή (ΦΕΚ79/Β/ 
11.2.87). 

4. Την με αριθμό 3532 Υ/Ζ2/31.12.86 απόφαση του 
Υπουργού Προεδρίας της Κυβέρνησης «διορισμός και συγκρό¬ 
τηση Διοικητικού Συμβουλίου στην ΕΡΤ-2». 

5. Γην με αριθμό 5753/Ζ2/27.2.87 απόφασή μας «διο¬ 
ρισμός Προέδρου ΔΣ της ΕΡΤ-2». 

6. Τις υπηρεσιακές ανάγκες της ΕΡΤ-2, αποφασίζουμε : 


1. Ανακαλούμε τις με αριθμούς 35324/Ζ2/1866/31.12. 
86 και 5753/Ζ2/27.2.87 αποφάσεις Υπουρνού και Υφυ¬ 
πουργού Προεδρίας της Κυβερνήσεως αντίστοιχα. 

2. Διορίζουμε ως μέλη και συγκροτούμε το Δ.Σ. της 
ΕΡΤ-2 ως εξής : 

1. Αντώνης Στρατής Πρόεδρος 

2. Γιανναράκης Στέλιος μέλος 

3. Μπένος Γεώργιος μέλος 

4. Ταμπακίδης Νικόλαος μέλος 

5. Ιωσήφ Κακαβούλης μέλος 

ο. Ιο Διοικητικό Συμβούλιο βρίσκεται σε απαρτία όταν 
παρίστανται τουλάχιστον τρία από τα μέλη του. Οι αποφά¬ 
σεις του λαμβάνονται με απόλυτη πλειοψηφία των παρόντων 
μελών οε περίπτωση δε ισοψηφίας υπερισχύει η ψήφος του 
Προέδρου. 

4. Ιον Πρόεδρό του Δ.Σ απάντα ή κωλυόμενο αναπλη¬ 
ρώνει ένα από τα μέλη του ύστερα από έγγραφη εντολή 
του Προέδρου περιοριστικά και μόνα στα θέματα που θα. 
περιλαμβάνει η έγγραφη αυτή εντολή. 

5. Η θητεία του Δ.Σ. ορίζεται ετήσια αρχομένη από 
την 30 Ιουλίου 1987 και λήγουσα την 30 Ιουλίου 1988. 

Η απόφαση αυτή να δημοσιευθεί στην Εφημερίδα της, 
Κυβερνήσεως. 

Αθήνα, 30 Ιουλίου 1987 

Ο ΥΦΥΠΟΥΡΓΟΣ 

ΙΩΑΝΝΗΣ ΚΑΨΗΣ 


ΑίριΆ ΕΔ2α/01/136/Φ^Ν. 294 (2) 


Παράταση προθεσμίας ισχύος Π. Δ/των για τα αποφαινό- 
μενα όργανα. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1 - Τις διατάξεις του Ν.1418/84 «Δημόσια έργα και 
ρυθμίσεις συναφών θεμάτων» (ΦΕΚ Α' 23) και ειδικότερα, 
την παρ. 5 του άρθρου 27 που ορίζει ότι μέχρι την έκδοση 
των Π.Δ/των της παρ. 3 του άρθρου 19 και πάντως όχι 
πέραν της διετίας από την ισχύ του νόμου αυτού, εξακολου¬ 
θούν να ισχύουν οι διατάξεις για τα αποφαινόμενα όργανα 
επί έργων αρμοδιότητας άλλων αρχών εκτός της Γενικής 
Γραμματείας Δημοσίων Έργων κ.λπ. 

2. Τις αποφάσεις του Υπουργού Περιβάλλοντος, Χώρο-/ 
ταξίας και Δημοσίων Έργων αριθ. ΕΔ2α/01/26/Φ.Ν.294/ 

27.2.1986, ΕΔ2α/01/1/Φ.Ν.294/31.12.86 και. ΕΔ2α/02/72 
Φ.Ν.294/29.4.87 για παράταση ισχύος των Π. Δ/των για 
τα αποφαινόμενα όργανα. 

3. Το γεγονός ότι δεν έχει ολοκληρωθεί η έκδοση των 
Π.Δ/των που προβλέπονται στην παρ. 3 του άρθρου 19 
του Ν.1418/84, αποφασίζουμε : 

Την παράτασή της προθεσμίας ισχύος των Π.Δ/των για 
τα αποφαινόμενα όργανα επί έργων αρμοδιότητας άλλων 
αρχών, εκτός της Γενικής Γραμματείας Δημοσίων Έργων 
ή άλλων φορέων που εκδόθηκαν σε εφαρμογή της παρ. 2 
του άρθρου 20 του Ν.Δ. 1266/72 (ΦΕΚ Α/ 198) που προ- 
βλέπεται στις διατάζεις του άρθρου 27 παρ. 5 του Ν.1418/ 
84, όπως αυτή έχει παραταθεί με τις αποφάσεις του Τπουργού 
Περιβάλλοντος, Χωροταξίας και Δημοσίων Έργων αριθ. 
ΕΔ2α/01/26/Φ.Ν. 294/27.2.86 που κυρώθηκε με το Ν.1647/ 
86, ΕΔ2α/01/1/Φ.Ν.294/31.12.86 και ΕΔ2α/02/72/Φ.Ν. 
294/29.4.87, μέχρι την έκδοση των Π. Δ/των που προβλέ- 
πονται στην παρ. 3 του άρθρου 19 του Ν.1418/84 και 
πάντως όχι πέραν της 31.12.87 για όσους φορείς δεν έχουν 
εκδοθεί τα Π. Δ/τα αυτά. 

Τα ίδια ισχύουν και για τις ανάλογες οργανωτικές δια¬ 
τάξεις για τα όργανα που αποφαίνονται στα έργα των φο¬ 
ρέων που δεν υπάγονται στις διατάξεις του Ν.Δ. 1266/72 
ή που είχαν εξαιρεθεί από την εφαρμογή των διατάξεων 
του Ν.1266/72 βάσει της παρ. 1 του άρθρου 20 του νόμου 
αυτού ή βάσει άλλων ειδικών διατάξεων. 

Η απόφαση αυτή που θα κυρωθεί με νόμο, να δημοσιευθεί 
στην Εφημερίδα της Κυβερνήσεως. 

Αθήνα, 30 Ιουλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 


ΑριΔ. 15957 ( 3) 


Δημοσίευση στην Εφημερίδα της Κυβερνήσεως της από 

1.6.87 Σ.Σ.Ε. για καθιέρωση πενθήμερης εβδομαδιαίας 
εργασίας των εργαζομένων στα καταστήματα οικοδομικών 
υλικών της πόλης Αγρίνιου. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη : 

1. Τις διατάξεις του Ν.3239/55 όπως τροποποιηθήκανε 
και συμπληρωθήκανε από τα Ν.Δ. 3755/57, 186/69, 1198/ 
72 και 73/74, αποφασίζουμε : 

Να δημοσιευθεί στην Εφημερίδα της Κυβέρνησης η πιο 
πάνω Σ.Σ.Ε η οποία κατατέθηκε την 13.7.87 και συντάχθη¬ 
κε το υπ’ αριθμ. 46/87 πρακτικό καταθέσεως, της οποίας 
το περιεχόμενο έχει ως εξής : 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Στο Αγρίνιο σήμερα 1η Ιουνίου 1987 συνήλθαν σε κοινή 
σύσκεψη τα προεδρεία των επαγγελματικών Σωματείων 
που εδρεύουν στο Αγρίνιο ήτοι του Εμπορικού Συλλόγου 
Αγρίνιου «Ο ΕΡΜΗΣ» και του Συλλόγου Ιδιωτικών υπαλ¬ 
λήλων Αγρίνιου - Περιχώρων «Η ΕΝΩΣΙΣ» για συζήτηση 
και λήψη αποφάσεως στο μοναδικό θέμα «Καθιέρωση πενθή¬ 
μερης συνεχούς εργασίας από 1ης Ιουνίου 1987 μέχρι της 
30ης Μαΐου 1988 των Καταστημάτων Οικοδομικών Υλι¬ 
κών». 

Για τη σύσκεψη αυτή και τη λήψη αποφάσεων οι Πρόεδροι 
έχουν ειδικά εξουσιοδοτηθεί με τις 214/20.1.87 και 16/18. 

3.87 αποφάσεις των Γενικών Συνελεύσεων των Σωματείων 
τους αντίστοιχα. 

Με τη διαλογική συζήτηση επιτεύχθηκε η παρακάτω 
συμφωνία : Καθιερώνεται από 1ης Ιουνίου 1987 μέχρι 
30ης Μα'ίου 1988 πενθήμερη βδομαδιάτικη εργασία με 
αργία την ημέρα του Σαββάτου για τους Εμποροϋπαλλή- 
λους των Καταστημάτων του κλάδου Οικοδομικών Υλικών 
της πόλης Αγρίνιου και των περιχώρων της. Το ωράριο 


που θα ισχύσει στην εβδομάδα πέντε ημερών για τους εργα¬ 
ζόμενους στα Καταστήματα αυτά θα έχει ως εξής : 

Δευτέρα - Τρίτη - Τετάρτη - Πέμπτη - Παρασκευή : 

7,00 - 15,00. 

Η Σ.Σ.Ε. να δημοσιευθεί στην Εφημερίδα της Κυβερνή¬ 
σεως. 

Αθήνα, 28 Ιουλίου 1987 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αρι·&, 16012 (4) 


Δημοσίευση στην Εφημερίδα της Κυβερνήσεως της από 

13.7.87 Σ.Σ.Ε. περί των όρων αμοιβής και εργασίας 

των ηθοποιών των α) Εθνικού Θεάτρου και β) Κρατικού 

Θεάτρου Βορείου Ελλάδος. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη : 

1. Τις διατάξεις του Ν.3239/55 όπως τροποποιηθήκανε 
και συμπληρίοθήκανε από τα Ν.Δ. 3755/57, 186/69, 1198/ 
72 και 73/74, αποφασίζουμε : 

Να δημοσιευθεί στην Εφημερίδα της Κυβέρνησης η πιο 
πάνω Σ.Σ.Ε η οποία μας κατατέθηκε την 15.7.87 και 
συντάχθηκε το υπ' αριθμ. 47/87 πρακτικό καταθέσεως, 
της οποίας το περιεχόμενο έχει ως εξής : 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Περί των όρων αμοιβής και εργασίας των ηθοποιών των 
α) Εθνικού Θεάτρου και β) Κρατικού Θεάτρου Βορείου 

Ελλάδος. 

Στην Αθήνα σήμερα 13 Ιουλίου 1987 οι υπογραφόμενοι : 

1. Κων/νος Τσούμας Δ/ντής της Δ4 - του Γενικού Λογι¬ 
στηρίου του Κράτους, ενεργώντας ως κοινός εκπρόσωπος 
των Υπουργείων Οικονομικών και Πολιτισμού και Επιστη¬ 
μών, δυνάμει της αριθμ. 41109/11443/12.5.1987 κοινής 
υπουργικής αποφάσεως. 

2. Βασίλειος Κολοβός Αντιπρόεδρος του Διοικητικού Συμ¬ 
βουλίου του Σωματείου Ελλήνων Ηθοποιών και Τάσοζ 
Υφάντης Αν. Γενικός Γραμματέας του Διοικητικού Συμ¬ 
βουλίου του Σωματείου Ελλήνων Ηθοποιών, νόμιμα εξου¬ 
σιοδοτημένοι δυνάμει του από 7.7.1987 πρακτικού Συνε- 
δριάσεως του Δ.Σ. του παραπάνω Σωματείου για την υπο¬ 
γραφή της Συλλογικής Σύμβασης εργασίας αυτής, συνομο¬ 
λογήσαμε και συναποδεχτήκαμε τους ακόλουθους όρους 
αμοιβής και εργασίας, που αφορούν τους ηθοποιούς του 
Εθνικού Θεάτρου και του Κρατικού Θεάτρου Βορείου Ελλά¬ 
δος με σχέση εργασίας ιδιωτικού δικαίου. 

Άρθρο 1. 

Οι αποδοχές που προβλέπονται από την 26.7.1985Έ.Σ.Ε 
και την αριθμ. 49/1986, απόφαση του Π.Δ.Δ.Δ. Αθηνών, 
όπως έχουν διαμορφωθεί μέχρι της ισχύος αυτής της συλλο¬ 
γικής σύμβασης, εξακολουθούν να αναπροσαρμόζονται με 
τους δείκτες τιμών καταναλωτή, όπως ορίζεται από το 

Ν.1584/86. 

Άρθρο 2. 

Από της ισχύος της Σ.Σ.Ε αυτής οι παρακάτω διατά¬ 
ξεις της υπ' αριθμ. 49/86 απόφασης του Π.Δ.Δ.Δ. Αθηνών, 
τροποποιούνται και αντικαθίστανται ως εξής : 

Άρθρο 2 Παρ. 4. Το θέατρο έχει υποχρέωση τρεις (3) 
μήνες πριν από την ημερομηνία λήξεως της συμβάσεως 
να γνωστοποιήσει με έγγραφο στον ηθοποιό εάν προτίθε- 
ται να την ανανεώσει ή όχι καθώς και τους όρους της ανα- 
νεώσεως. 

Εάν το θέατρο παραλείψει τις παραπάνω γνωστοποιή¬ 
σεις η σύμβαση ανανεώνεται αυτοδικαίως για ίσο χρόνο 

και με τους ίδιους όρους με την επιφύλαξη της επόμενης 
διάταξης. Ο ηθοποιός δικαιούται να αποκρούσει έγγραφα 
τους όρους της ανανέωσης μέσα σε σαραντα πεντε (45) 
ημέρες από -την γνωστοποίησή τους ή από την τελευταία 
ημέρα της προθεσμίας μέσα στην οποία θα επρεπε να γίνει 
η γνωστοποίηση. Εάν ο ηθοποιός δεν αποκρούσει τους ορούς 
της ανανέωσης σύμφωνα με τα παραπάνω, θεωρείται οτι 
τους έχει αποδεχθεί και οφείλει να υπογράψει τη νεα σύμ¬ 
βαση. Ο ηθοποιός εάν από υπαιτιότητά του δεν υπογράψει 
το κείμενο της νέας σύμβασης ένα μήνα πριν την, λήξη της 
σύμβασης θεωρείται ότι δεν ανήκει πλέον στην δύναμη του 
θεάτρου. Στα θέατρα των οποίων η κύρια δραστηριότητα 
είναι στην Αθήνα η προθεσμία ειδοποιήσεως είναι δύο μή¬ 
νες πριν από τη λήξη της συμβάσεως. 

Η ανανέωση της σύμβασης εργασίας είναι υποχρεωτική 
όταν κατά τον χρόνο της προειδοποίησης περί μη ανανέωσης 
της σύμβασης, γυναίκα - ηθοποιός βρίσκεται σε κατάσταση 
εγκυμοσύνης. 

Είναι επίσης υποχρεωτική η ανανέωση της σύμβαση $ 
εργασίας των ηθοποιών εκείνων που συμπληρώνουν σε δύ° 
(2) χρόνια τις προϋποθέσεις συνταξιοδότησής τους (ηλικία 
και κατώτερο όριο ημερομισθίων). 

Άρθρο 3 Παρ. Α3 : Σε περίπτωση διπλής διανομής και 
οι δύο ηθοποιοί πραγματοποιούν ίσες δοκιμές, μία τουλάχι¬ 
στο γενική δοκιμή, η συμμετοχή τους δε στις παραστάσεις 
ορίζεται το ένα δεύτερο για τον καθένα. 

Άρθρο 3 Παρ. ΓΙΟ : Τα θέατρα είναι υποχρεωμένα να 
έχουν έτοιμα τα σκηνικά, τα κοστούμια και το φροντιστήριο 
των παραστάσεων στις τρεις γενικές δοκιμές. 

Άρθρο 4 Παρ. 1 : Στις εξαιρετέες γιορτές που ορίζει 
ο νόμος δεν πραγματοποιούνται δοκιμές, ειδικά την 1η 
Μα'ίου δεν πραγματοποιούνται ούτε παραστάσεις. 

Επίσης δεν πραγματοποιούνται παραστάσεις τις παρα¬ 
μονές Χριστουγέννων, Πρωτοχρονιάς και το Μ. Σάββατο. 

Άρθρο 11 Παρ. 3 : Στις περιοδείες απαγορεύεται να τα¬ 
ξιδεύουν οι ηθοποιοί μετά την παράσταση εκτός αν η παρά¬ 
σταση δόθηκε σε οικισμό που δεν διαθέτει κατάλληλο 
κατάλυμα και απέχει λιγότερο από 50 χιλ. από την έδρα 
του ταξιδιού της επιστροφής δεν ξεπερνά την ώρα που 
ορίζεται σαν τέλος εργασίας. 

Άρθρο 11 Παρ. 6 : Τα έξοδα του ταξιδιού μεταβάσεων 
και επιστροφής βαρύνουν το θέατρο το οποίο έχει και τη ν 
ευθύνη μεταφοράς των ηθοποιών και των αποσκευών τους. 
Στα έξοδα αυτά περιλαμβάνονται και οι δαπάνες εκδόσεως 
ή θεωρήσεως διαβατηρίου. 

Είναι υποχρεωτική η χρήση (Α) πρώτης θέσης στα 
πλοία και στα τραίνα, εκτός αν για αντικειμενικούς λόγους 
και πάντως όχι υπαιτιότητα του θεάτρου, δεν καθίσταται 
αυτό εφικτό. 

Σε καμιά όμως περίπτωση δεν επιτρέπεται η χρήση 
(Γ) τρίτης θέσης στα πλοία και στα τραίνα. 

Άρθρο 11 Παρ. 7 : Όταν η εργασία του ηθοποιού παρέ¬ 
χεται στο εξωτερικό το Θέατρο έχει δικαίωμα να καταβά¬ 
λει την εκτός έδρας αποζημίο^ση που ορίζει ο νόμος 50% 
σε τοπικό νόμισμα και 50 % σε διεθνές νόμισμα. Το θέατρο 
υποχρεούται να προκαταβάλει πριν από την αναχώρηση του 
ηθοποιού στο εξωτερικό τις τακτικές αποδοχές του. 

Άρθρο 11 Παρ. 9 : Σε περίπτωση που οι ηθοποιοί 
μετακινούνται με δικό τους μεταφορικό μέσο εάν το θέατρο 
δεν διαθέτει δικό του μεταφορικό μέσο δίδεται το αντίτιμο 
του εισιτηρίου του μέσου με το οποίο γίνεται η μεταφορά 
τοον υπολοίπων ηθοποιών. 

Η χρησιμοποίηση ιδίου μεταφορικού μέσου επιτρέπεται 
μόνο κατόπιν ενημερώσεως του θεάτρου. 


Ο ηθοποιός δεσμεύεται με προσωπική του ευθύνη να 
βρίσκεται έγκαιρα στο χώρο της δοκιμής ή της παράστασης. 

Άρθρο 11 Παρ. 10 : Η αποζημίωση εκτός έδρας εξα¬ 
κολουθεί να καταβάλλεται σύμφωνα με τους όρους και 
προϋποθέσεις, που καταβάλλονταν μέχρι 31.12.1986, δη¬ 
λαδή ως εξής : Για κάθε διανυκτέρευση εκτός έδρας εργα¬ 
σίας του ηθοποιού που πραγματοποιείται κατόπιν εντολής 
του θεάτρου καταβάλλεται αποζημίωση 3.000 δρχ. ημερη- 
σίως. Η αποζημίωση για την εκτός έδρας παραμονή κατα¬ 
βάλλεται μόνον όταν η εργασία παρέχεται σε απόσταση 
μεγαλύτερη από 50 χιλ. από την έδρα του ηθοποιού. Για 
την ημέρα του ταξιδιού επιστροφής του .ηθοποιού στην 
έδρα του καταβάλλεται το 1/2 της δικαιούμενης εκτός 
έδρας αποζημιώσεως. 

Άρθρο 3. 

Κατά τα λοιπά εξακολουθούν να ισχύουν οι διατάξεις της 
από 26.7.1985 Σ.Σ.Ε. και αριθμ. 49/1986 απόφασης του 
Π.Δ.Δ.Δ. Αθηνών, εφόσον δεν έχουν τροποποιηθεί με την 
Συλλογική σύμβαση αυτή. 

Άρθρο 4. 

Η παρούσα Ειδική Συλλογική Σύμβαση Εργασίας αρχί¬ 
ζει από 1η Ιανουάριου 1987, εκτός από την παρ. άρθρο 2 
παρ. 4 του άρθρου 2 της παρούσας, που αναφέρεται στην 
3μηνη γνωστοποίηση, όσον αφορά το Εθνικό Θέατρο, που 
για τεχνικούς λόγους θα ισχύσει από 1ης Οκτωβρίου 1987. 

Η Σ.Σ.Ε. να δημοσιευθεί στην Εφημερίδα της Κυβερ- 
νήσεως. 

Αθήνα, 28 Ιουλίου 1987 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αρι-8. 81092/(1190/87 (5) 


Απονομή Διπλώματος Πλοιάρχου Α' Τάξεως Ε.Ν. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

α) Τις διατάξεις του άρθρου μόνου του Ν.3820/1958 
που αναφέρεται σε τιμητική απονομή διπλούματος Πλοιάρ¬ 
χου Ε.Ν. χωρίς εξετάσεις σε Έλληνα Θαλασσοπόρο (ΦΕΚ 
36Α/7.3.1958). 

β) Τους, από τον Γεώργιο Α. Παπαδάκη Ναυτικό ΜΕΘ 
17647 Γ' κάτοχο διπλώματος Γ' τάξεως Ε.Ν., πραγματο- 
ποιηθέντες τρεις (3) διάπλους του Ατλαντικού και της 
Μεσογείου κατά τα έτη 1982, 1983 και 1986 με το πλοίο 
«ΣΟΥΟΜΕΤΑΡ» Νηολ. Πειρ. 2973 ΚΟΧ 35,76 ΔΔΣ 8Υ 
6244 στο οποίο ο ανωτέρω μόνος επέβαινε. 

Απονέμουμε Τιμής Ένεκεν Δίπλωμα Πλοιάρχου Α' τά¬ 
ξεως Ε.Ν. εις τον ναυτικό Γεώργιο Α. Παπαδάκη κατ' 
εξαίρεση των κειμένων διατάξεων γιατί με τους πραγμα- 
τοποιηθέντες διάπλους του Ατλαντικού και της Μεσογείου 
έχει επιδείξει υψηλές γνώσεις στην άσκηση του Ναυτικού 
επαγγέλματος και ειδικότερα στην διακυβέρνηση του ανα- 
φερομένου μικρού σκάφους, και ναυτοσύνη αντάξια της μα¬ 
κραίωνης ναυτικής παράδοσης της φυλής μας. 

Η παρούσα που θα κυρωθεί με Νόμο να εκτελεσθεί με 
την δημοσίευσή της στην Εφημερίδα της Κυβερνήσεως. 

Πειραιάς, 30 Ιουλίου 1987 

Ο ΥΠΟΥΡΓΟΣ 

ΣΤΑΘΗΣ ΑΛΕΞΑΝΔΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




